Diari Oficial de la Generalitat Valenciana


Sumari del DOGV 3765, del 06-06-2000 (2000/4027)

ACORD d'11 d'abril de 2000, de la Comissió Territorial d'Urbanisme de Castelló, que fa referència al pla especial del magatzem de la brigada forestal a la Pobla de Benifassà.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3765

Data del DOGV
:   06-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4027


Data del document
:   11-04-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Pobla de Benifassà, la
    * pla d'urbanisme

ACORD d'11 d'abril de 2000, de la Comissió Territorial d'Urbanisme de Castelló, que fa referència al pla especial del magatzem de la brigada forestal a la Pobla de Benifassà. [2000/X4027]
  
Vist l'expedient que fa referència al pla especial del magatzem de la brigada forestal a la Pobla de Benifassà, i de conformitat amb els següents:
  
Antecedents
  
Primer. El ple de l'Ajuntament de la Pobla de Benifassà, en la sessió de 15 de juliol de 1998, va acordar exposar al públic el pla especial per a l'execució d'un magatzem per a brigada forestal al Bellestar, cosa que es va portar a terme per mitjà d'anuncis publicats en el Diari Oficial de la Generalitat Valenciana número 3.578, de 8 de setembre de 1999, en el periòdic Mediterráneo el 14 d'octubre de 1999, així com al tauler d'anuncis de l'Ajuntament. Transcorregut el període d'informació al públic no es van formular al·legacions, tal com certifica la secretària de l'Ajuntament de la Pobla de Benifassà, el 30 de novembre de 1999.
  
El ple va aprovar provisionalment el pla especial el dia 14 d'octubre de 1999.
  
Segon. La documentació tramesa per l'Ajuntament de la Pobla de Benifassà consistent en el pla especial format per memòria informativa i justificativa, normativa i plànol d'ordenació. De la mateixa manera, s'adjunta projecte bàsic i d'execució del magatzem per a brigada forestal.
  
Tercer. L'objecte del projecte és la tramitació com a pla especial d'una obra pública que consisteix en un magatzem, amb una superfície construïda de 194,17 m2, per a brigada forestal en el sòl no urbanitzable del Bellestar, al terme municipal de la Pobla de Benifassà.
  
El terreny objecte de la ubicació de la construcció es troba en el límit de la delimitació del sòl urbà i té un accés des de la carretera CS-V-3103, i el nucli urbà.
  
Quart. Amb data 29 de febrer de 2000, emet informe la Direcció Territorial de la Conselleria de Medi Ambient.
  
Fonaments de dret
  
Primer. L'article 81, paràgraf segon de la LRAU estableix el següent:
  
?La realització material de qualsevol obra pública exigeix verificar, prèviament, la compatibilitat amb l'ordenació urbanística i territorial. La verificació, quan l'obra no estiga subjecta a llicència, es farà sotmetent el projecte bàsic als tràmits propis del procediment d'aprovació dels plans especials. Si el projecte modifica el planejament, s'ha de completar amb els documents característics d'aquells plans. Si no el modifica, l'acord d'aprovació provisional legitima la seua completa realització. L'aprovació del projecte dóna lloc al que estableixen els articles 33.7 o 72.3?.
  
En el cas que tractem, l'obra pública que es pretén portar a terme se situa en el sòl no urbanitzable del projecte de delimitació de sòl urbà de la Pobla de Benifassà, per la qual cosa el projecte bàsic de l'obra, completat amb els documents necessaris, ha de sotmetre's al procediment d'aprovació dels plans especials.
  
D'aquesta manera, resulta aplicable el procediment d'aprovació dels plans especials regulat en l'article 38 i concordants de la LRAU. De conformitat amb el que disposa l'article 38.3 de la LRAU, conclosa la tramitació municipal, l'aprovació definitiva és competència de la Conselleria competent en urbanisme.
  
Segon. La tramitació ha sigut correcta, de conformitat amb el que estableixen els articles 38 i següents de la LRAU.
  
Aquest document no comporta reclassificació de sòl no urbanitzable, per lo qual cosa, segons es desprèn de l'article 43.2 de la LRAU, no s'exigeix estudi i declaració del seu impacte ambiental, contràriament al que indica l'informe de la Conselleria de Medi Ambient. En aquest sentit, la Comissió Territorial d'Urbanisme de Castelló s'ha pronunciat ja repetidament en el sentit que l'article 43.2 de la LRAU ha derogat el punt 8.g de l'annex I del Reglament de la Llei d'Impacte Ambiental (aprovat pel Decret 162/1990, de 15 d'octubre), de manera que perquè una modificació d'un pla necessite declaració d'impacte ambiental no és suficient que ?afecte- el sòl no urbanitzable, sinó que és necessari que el ?reclassifique?.
  
Tercer. La documentació presentada per l'Ajuntament pot considerar-se suficient als efectes del que estableix l'article 81 de la LRAU.
  
Quart. El 29 de febrer de 2000, va ser emés un informe per la Direcció Territorial de la Conselleria de Medi Ambient.
  
Aquest informe en els seus tres primers apartats diu textualment:
  
?El projecte preveu la construcció d'un magatzem en unes parcel·les improductives situades en el límit del nucli urbà de la pedania del Bellestar, aquesta ubicació no afecta camins ramaders del terme municipal segons la classificació aprovada per l'Ordre de la Conselleria d'Agricultura i Medi Ambient, de 29 de setembre de 1995, i publicada en el Diari Oficial de la Generalitat Valenciana de 2 de novembre de 1995.
  
El projecte sol·licitat se situa sobre un terreny improductiu i en un entorn urbà. El projecte no afecta comunitats botàniques o faunístiques d'especial interès mediambiental o espècies protegides, endèmiques, en perill d'extinció o de distribució escassa o puntual en l'àmbit provincial o de Comunitat Valenciana. No afecta espais naturals que requeresquen especial protecció.
  
L'actuació no afecta el domini públic hidràulic?.
  
Cinqué. L'Ajuntament de la Pobla de Benifassà manifesta que la construcció s'integrarà amb la resta de les construccions que hi ha ja que es tracta d'un terreny que limita amb el nucli urbà i amb els serveis urbanístics adequats i aquesta construcció dota la zona d'un servei social convenient per al bon desenvolupament d'aquesta.
  
D'altra banda, l'article 40.2 de la Llei Reguladora de l'Activitat Urbanística diu: ?Les resolucions autonòmiques sobre l'aprovació definitiva mai qüestionaran la interpretació de l'interès públic local formulada pel municipi des de la representativitat que li confereix la seua legitimació democràtica, i es poden fonamentar, exclusivament, en exigències de la política urbanística i territorial de la Generalitat??.
  
Sembla, per tant, evident l'interès públic local en la construcció d'un magatzem per a brigada forestal al Bellestar, al terme municipal de la Pobla de Benifassà, més quan així es manifesta el mateix Ajuntament i quan no hi ha raons urbanístiques i d'ordre territorial que aconsellen el contrari.
  
Cal considerar, per tant, ajustat a dret la tramitació com a pla especial del magatzem per a brigada forestal i no hi ha obstacles per a l'aprovació definitiva.
  
Sisé. De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ que en el cas de municipis de menys de 50.000 habitants, tindrà directament efectes de resolució executòria.
  
D'acord amb tot el que s'ha exposat anteriorment, la Comissió Territorial d'Urbanisme acorda:
  
Aprovar definitivament el pla especial per a magatzem per a brigada forestal al Bellestar, terme municipal de la Pobla de Benifassà.
  
Contra aquest acord, que no exhaureix la via administrativa, es podrà interposar un recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú».
  
Cosa que fem saber perquè en prengueu coneixement i als efectes oportuns.
  
Castelló de la Plana, 11 d'abril de 2000.- El secretari de la Comissió Territorial d'Urbanisme: Fernando Renau Faubell.